cyanic-selkie/wikianc huggingface dataset:
Οδυσσέας Δημητρίου
Πολιτική διαδρομή
Διεκδίκησε επανεκλογή στις βουλευτικές εκλογές του 1991 αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λάρνακας του ΔΗΚΟ, Κώστας Ηλιάδης, διορίστηκε Υπουργός Άμυνας στην κυβέρνηση Γλαύκου Κληρίδη, ο Οδυσσέας Δημητρίου ανέλαβε καθήκοντα βουλευτή ως πρώτος επιλαχών στις 4 Μαρτίου 1993, για την ΣΤ΄ Κοινοβουλευτική Περίοδο.
Το 2010 διορίστηκε πρόεδρος του διοικητικού συμβουλίου του Κυπριακού Οργανισμού Διαχείρισης Αποθεμάτων Πετρελαιοειδών.
Πηγές
Κατηγορία:Βουλευτές εκλεγμένοι με το Δημοκρατικό Κόμμα Κατηγορία:Βουλευτές Λάρνακας Κατηγορία:Κύπριοι δικηγόροι Κατηγορία:Βουλευτές Ε΄ Κοινοβουλευτικής Περιόδου (Κύπρος) Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κουμινιάνο σουλ Ναβίλιο
Το Κουμινιάνο σουλ Ναβίλιο (ιταλικά: Cumignano sul Naviglio) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Τζέιμς Μάνγκολντ
Πρώτα Χρόνια
Γεννήθηκε το 1953 στη Νέα Υόρκη και είναι γιος του καλλιτέχνη Ρόμπερτ Μάνγκολντ και της Σύλβια Μάνγκολντ.
Καριέρα
Έκανε το σκηνοθετικό του ντεμπούτο το 1995 με την, χαμηλού μπάτζετ, ταινία Heavy. Το 1997 έγραψε και σκηνοθέτησε την ταινία Cop Land, στην οποία πρωταγωνιστούσαν οι Σιλβέστερ Σταλόνε, Ρόμπερτ Ντε Νίρο, Χάρβεϊ Καϊτέλ και Ρέι Λιότα. Η ταινία έλαβε πολύ καλές κριτικές, ενώ ήταν και εμπορική επιτυχία. Οι επόμενες δύο ταινίες του, Το κορίτσι που άφησα πίσω και Κέιτ και Λίοπολντ δεν έτυχαν της ίδιας ανταπόκρισης από τους κριτικούς, ούτε και από το κοινό. Το 2003, ο Μάνγκολντ δοκίμασε την τύχη του στο ψυχολογικό θρίλερ Ταυτότητα, το οποίο ικανοποίησε κοινό και κριτικούς, ενώ το 2005 σκηνοθέτησε τη βιογραφική ταινία Walk the Line, με θέμα τη ζωή του Τζόνι Κας και στο οποία πρωταγωνιστούσαν οι Χοακίν Φίνιξ και Ρις Γουίδερσπουν. Η ταινία έτυχε της καθολικής αποδοχής κριτικών και κοινού και προτάθηκε για 5 Όσκαρ, κερδίζοντας τελικά ένα, το Όσκαρ Α΄ Γυναικείου Ρόλου για τη Γουίδερσπουν.
Το 2007 δοκίμασε την τύχη του στο Γουέστερν, με την ταινία Το τελευταίο Τρένο για τη Γιούμα, με πρωταγωνιστές τους Ράσελ Κρόου και Κρίστιαν Μπέιλ. Παρά την σχετική αποτυχία της εμπορικά, η ταινία έλαβε άκρως θετικές κριτικές. Το 2010 σκηνοθέτησε την ταινία Επικίνδυνες Παρέες, με τους Τομ Κρουζ και Κάμερον Ντίαζ, χωρίς ιδιαίτερη κριτική και εμπορική επιτυχία. Το 2013 και το 2017, έχοντας υπογράψει συμβόλαιο με τη Μάρβελ, σκηνοθέτησε δύο ταινίες για το Γούλβεριν. Η πρώτη με τίτλο Γούλβεριν, τα πήγε καλά εμπορικά, ενώ η δεύτερη με τίτλο Λόγκαν, αποθεώθηκε από κοινό και κριτικούς, τόσο για την σκηνοθεσία του Μάνγκολντ, όσο και για τις ερμηνείες των Χιου Τζάκμαν και Πάτρικ Στιούαρτ.
Η πιο πρόσφατη ταινία του είναι αυτή με τον τίτλο Κόντρα σε Όλα, και είχε ως πρωταγωνιστές τους Ματ Ντέιμον και Κρίστιαν Μπέιλ, με κεντρικό θέμα την κόντρα της Φορντ και της Φερράρι στον αγώνα Αγώνα της Λε Μαν το 1966 και η οποία είχε προϋπολογισμό 97,6 εκατομμύρια δολλάρια. Έλαβε αποθεωτικές κριτικές και εξελίχθηκε σε μεγάλη εμπορική επιτυχία, αποσπώντας 4 υποψηφιότητες για Όσκαρ, μεταξύ αυτών και το Όσκαρ Καλύτερης Ταινίας.
Παραπομπές
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών
Κάναλος Αιτωλοακαρνανίας
Για συνώνυμο οικισμό στην Ελλάδα δείτε το λήμμα: Κάναλος Μεσσηνίας
Ο Κάναλος είναι οικισμός της Κεχρινιάς στην Περιφερειακή Ενότητα Αιτωλοακαρνανίας, ο οποίος βρίσκεται ανατολικά της λίμνης Αμβρακίας, σε απόσταση 21 χλμ. ΝΑ. από την Αμφιλοχία και 6 χλμ. ΝΑ. από την Κεχρινιά. Επίσημα αναφέρεται για πρώτη φορά το 2001 να ανήκει στην τότε κοινότητα Κεχρινιάς. Σύμφωνα με το σχέδιο Καλλικράτης, μαζί με τους οικισμούς Κεχρινιά, Κομποθέκλα, Μακρυχώρια, Άγιοι Θεόδωροι και Φαλαγγιάς αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 59 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Οίκος του Μπρους
Ο Οίκος του Μπρους ήταν Σκωτσέζικη οικογένεια που ανέβηκε στον θρόνο της Σκωτίας τον 14ο αιώνα με δυο βασιλείς.
Καταγωγή της δυναστείας
Το όνομα της δυναστείας προέρχεται από τον τόπο καταγωγής της οικογένειας το χωριό Μπρι στην Νορμανδία ανάμεσα στο Σερμπούρ-Οκτβίλ και στην Βαλόνι. Πολλοί ιστορικοί ισχυρίζονται ότι μέλη της Οικογένειας Μπρους βοήθησαν τον Γουλιέλμο τον Κατακτητή την εποχή της Νορμανδικής Κατάκτησης (1066) αλλά δεν υπάρχουν ιστορικές αποδείξεις. Η πρόταση στηρίχτηκε σε ανεπιβεβαίωτους καταλόγους του μεσαίωνα με ευγενείς που πολέμησαν στην Μάχη του Χέιστινγκς. Όλα τα μέλη της οικογένειας θεωρούν γενάρχη τους τον Ρόμπερτ ντε Μπρους, 1ο λόρδο του Άναντεϊλ που ήρθε στην Αγγλία το 1106. Ο Ρόμπερτ ντε Μπρους βρισκόταν στην συνοδεία του μελλοντικού Δαυίδ Α΄ της Σκωτίας και τον βοήθησε να διεκδικήσει το στέμμα της χώρας.
Άνοδος στον θρόνο
Μετά την παραίτηση του Τζων Μπάλλιολ ο θρόνος της Σκωτίας έμεινε κενός, ο Ροβέρτος Α΄ της Σκωτίας ορκίστηκε πίστη στον Εδουάρδο Α΄ στο Μπέργουικ-απόν-Τουίντ αλλά την επόμενη χρονιά έσπασε τον όρκο του και ενώθηκε με την επανάσταση των Σκωτσέζων. Το καλοκαίρι του 1297 με την Συνθηκολόγηση του Ιρβάιν ορκίστηκε ξανά πίστη στον Εδουάρδο αλλά φαίνεται ότι πολέμησε μαζί με τους Σκωτσέζους στην μάχη του Στέρλινγκ Μπρίτζ. Ο Εδουάρδος Α΄ ήταν νικητής στην μάχη του Φόλκερκ αλλά όπως φαίνεται τα εδάφη του Ροβέρτου και του πατέρα του εξαιρέθηκαν από την κατάσχεση και δεν χαρίστηκαν στους οπαδούς του Άγγλου βασιλιά κάτι που οδήγησε τους ιστορικούς στο συμπέρασμα ότι πολέμησε μαζί με τον Εδουάρδο.
Ο Ροβέρτος Μπρους και ο Τζων Κόμυν διαδέχθηκαν τον Γουίλιαμ Γουάλας σαν Κηδεμόνες της Σκωτίας αλλά σύντομα ήρθαν σε σύγκρουση που έφερε αστάθεια στην χώρα. Μια συνάντηση μεταξύ τους έγινε στην Γκρεϊφράιαρς εκκλησία του Ντάμφρις, εκεί ο Μπρους σκότωσε τον Κόμυν με ένα χτύπημα στην καρδιά, για την πράξη του αυτή αφορίστηκε από τον πάπα Κλήμη Ε΄. Ο Ροβέρτος Μπρους στέφτηκε βασιλιάς της Σκωτίας στην Σκον του Πέρθσαϊρ (1306) και οδήγησε τους Σκωτσέζους σε μεγάλη νίκη επί των Άγγλων στην μάχη του Μπάνοκμπερν (1314). Το 1334 ο Τόμας Μπρους, 1ος βαρόνος του Κλακμάνασιρ διεκδίκησε καταγωγή από τους Μπρους όταν εξεγέρθηκε με τον Ροβέρτο Στιούαρτ στο Κάιλ εναντίον των Άγγλων.
Μετά τον Ροβέρτο Μπρους
Ο γιος του Ροβέρτου Μπρους Δαυίδ Β΄ της Σκωτίας έγινε βασιλιάς σε μικρή ηλικία μετά τον θάνατο του πατέρα του (1329). Το 1346 συμμάχησε με τους Γάλλους και βάδισε νότια αλλά ηττήθηκε από τις Αγγλικές δυνάμεις του κουνιάδου του Εδουάρδου Γ΄ της Αγγλίας στην μάχη του Νέβιλς Κρος στις 17 Οκτωβρίου και έμεινε αιχμάλωτος των Άγγλων 11 χρόνια. Ο Δαυίδ Β΄ επέστρεψε στην Σκωτία μετά από συνθήκη με τον Εδουάρδο Γ΄ αλλά πέθανε αιφνίδια στο κάστρο του Εδιμβούργου (1371) χωρίς απογόνους, με τον θάνατο του έληξε ο Οίκος των Μπρους και ο θρόνος της Σκωτίας πέρασε στον Οίκο των Στιούαρτ.
Ο Σερ Έντουαρντ Μπρους διορίστηκε δικαστής και συγγραφέας του αβαείου του Κίνλος (1597) και λόρδος του Κοινοβουλίου με τον τίτλο του λόρδου του Κίνλος (1597).[7] Ο Έντουαρντ Μπρους βρέθηκε στην συνοδεία του Ιακώβου ΣΤ΄ της Σκωτίας και τον βοήθησε να διεκδικήσει τον θρόνο της Αγγλίας (1603), στην συνέχεια πήρε τον κορυφαίο δικαστικό τίτλο του Μάστερ οφ δι Ρολς και του παραχωρήθηκε η βαρονεία του Κίλος (1608). Ο γιος του Τόμας έγινε πρώτος κόμης του Έλγιν, όταν ο τέταρτος κόμης του Έλγιν πέθανε χωρίς απογόνους τον διαδέχτηκε ο Σερ Τζώρτζ Μπρους του Κάρνοκ πρώτος κόμης του Κινκαρντίν που ένωσε τις δυο κομητείες. Ο Τόμας Μπρους, 7ος κόμης του Έλγιν ήταν διπλωμάτης και απεσταλμένος της Οθωμανικής Αυτοκρατορίας την περίοδο 1799 - 1843, ξόδεψε μεγάλο μέρος της περιουσίας του για να σώσει γλυπτά του Παρθενώνα που είχαν καταστραφεί και συνδέθηκε με τα Μάρμαρα του Παρθενώνα. Ο γιος του Ιάκωβος έγινε Γενικός Διοικητής της επαρχίας του Καναδά και αντιβασιλιάς της Ινδίας.
Πηγές
Κατηγορία:Βασιλείς της Σκωτίας Κατηγορία:Οίκος Μπρους
Σόνγκναμ ΦΚ
Σύμβολα
Η ομάδα ιδρύθηκε το 1989 με την ονομασία «Ίλχουα Τσόνμα» (일화 천마). Ως έμβλημα της ομάδας επιλέχθηκε το Τσόνμα (πήγασος της κορεατικής κουλτούρας τον οποίο ίππευε στον ουρανό ο Αυτοκράτορας Γιου Ντι). Η ομάδα μετεγκαταστάθηκε από τη Σεούλ στο Τσόναν, με αποτέλεσμα τη μετονομασία της σε «Τσόναν Ίλχουα Τσόνμα». Μία νέα αλλαγή έδρας έγινε το 2000, αυτή τη φορά στο Σόνγκναμ, όταν η ομάδα πήρε την ονομασία «Σόνγκναμ Ίλχουα Τσόνμα» (성남 일화 천마). Το Δεκέμβριο του 2013, ο δήμος της Σόνγκναμ αγόρασε την ομάδα από την Ilhwa Co., Ltd και τη μετονόμασε σε «Σόνγκναμ ΦΚ».
Εξωτερικοί σύνδεσμοι
Κατηγορία:Ποδοσφαιρικές ομάδες Νότιας Κορέας
Γιόχαν Γκέοργκ Πίνσελ
Τα βιογραφικά στοιχεία που έχουν διασωθεί για τον Πίνσελ είναι ελάχιστα. Ανακαλύφθηκε από τον Γιαν Μπόλοζ Αντόνιεβιτς και εμφανίστηκε στην επιστημονική λογοτεχνία το 1923 με τη μονογραφία του με τίτλο Władysław Żyła "Kościół i klasztor Dominikanów we Lwowie (Δομινικανή εκκλησία και μοναστήρι στο Λβιβ). Το πρώτο και το δεύτερο όνομά του, ορισμένες πληροφορίες σχετικά με την οικογένειά του και η κατά προσέγγιση ημερομηνία του θανάτου του έγιναν γνωστά μόλις το 1993, με την ανακάλυψη των μητρώων της ρωμαιοκαθολικής ενορίας του Μπούχατς. Ο τόπος γέννησής του όπως και η ακριβής ημερομηνία παραμένουν άγνωστα.
Ο Πίνσελ έφτασε στο Βασίλειο της Πολωνίας πιθανότατα γύρω στο 1750. Σύμφωνα με τον Γιαν Κ. Οστρόβσκι, είναι σχεδόν βέβαιο ότι ήταν γερμανικής εθνοτικής καταγωγής. Εγκαταστάθηκε στο Μπούχατς και έγινε καλλιτέχνης της αυλής του Μικολάι Μπαζίλι Ποτόκι. Στις 13 Μαΐου 1751, παντρεύτηκε τη Μαριάννα Ελζμπιέτα, το γένος Μαγιέβσκα, χήρα του Γιαν Κιέιτ, με την οποία απέκτησε δύο γιους: τον Μπέρναρντ και τον Άντονι. Συνεργάστηκε στενά με τον Μπέρναρντ Μερέτιν. Μαθητής του Πίνσελ ήταν ο Μακιέζ Πολεζόβσκι.
Ο Πίνσελ πέθανε μεταξύ 16 Σεπτεμβρίου 1761 και 24 Οκτωβρίου 1762, πιθανώς στο Μπούχατς.
Τα έργα του Πίνσελ περιλαμβάνουν γλυπτά και διακοσμήσεις στο δημαρχείο του Μπούχατς (δεκαετία 1750), στην εκκλησία της Αγίας Τριάδας (1756-1757) και στον Καθεδρικό Ναό του Αγίου Γεωργίου (έδρα των Ελλήνων καθολικών) στο Λβιβ (1759-1761). Επίσης, φιλοτέχνησε τα εσωτερικά των ρωμαιοκαθολικών εκκλησιών στις περιοχές Μοναστίρισκα (1761), Χορόντενκα (1752-1755) και Χοντοβίτσια (1757-1758), καθώς και γλυπτά στη ρωμαιοκαθολική ενοριακή εκκλησία του Μπουντάνιβ.
Το μόνο έργο του Πίνσελ το οποίο σώθηκε ακέραιο στην αρχική του χωροταξική διάταξη είναι η πρόσοψη του καθεδρικού ναού του Αγίου Γεωργίου στο Λβιβ. Τα γλυπτά του σύνολα στις ρωμαιοκαθολικές εκκλησίες στη Χορόντενκα και στη Μοναστίρισκα καταστράφηκαν σχεδόν ολοσχερώς το διάστημα μεταξύ 1939 και 1989. Οι φιγούρες του ψηλού βωμού στη Χοντοβίτσια σώθηκαν χάρη στις προσπάθειες του προσωπικού της Πινακοθήκης της Λβιβ.
Εξωτερικοί σύνδεσμοι
Κατηγορία:Ουκρανοί καλλιτέχνες Κατηγορία:Πολωνοί καλλιτέχνες
Ντερόβερε
Το Ντερόβερε (ιταλικά: Derovere) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Ελληνική Φίλαθλη Ομοσπονδία Σόφτμπολ
εναλλ.=Λογότυπο Ε.Φ.Ο.Σ.|μικρογραφία|Λογότυπο Ε.Φ.Ο.Σ. Στην Ελλάδα η Ελληνική Ομοσπονδία Σόφτμπολ (Ε.Ο.Σ.) (Hellenic Amateur Softball Federation), ιδρύθηκε το 1997 εν όψει των Ολυμπιακών Αγώνων 2004 στην Αθήνα με σκοπό την διάδοση, προαγωγή και οργάνωση του αθλήματος του Σόφτμπολ και αποτελεί τον ανώτατο οργανισμό διοίκησης του Σόφτμπολ.
Ιστορία
Η Παγκόσμια Συνομοσπονδία Μπέιζμπολ Σόφτμπολ (ΠΣΜΣ) η οποία ιδρύθηκε το 2013, ρυθμίζει τους κανόνες του παιχνιδιού σε περισσότερες από 110 χώρες, συμπεριλαμβανομένης και της Ελλάδας. Πριν από την Παγκόσμια Συνομοσπονδία Μπέιζμπολ Σόφτμπολ, η Διεθνής Ομοσπονδία Σόφτμπολ (ΔΟΣ) κατείχε αυτό το ρόλο. Η Διεθνής Ολυμπιακή Επιτροπή (Δ.Ο.Ε.) αναγνώρισε το 2013 την Παγκόσμια Συνομοσπονδία Σόφτμπολ και Μπέιζμπολ, κάτω από τις οποίες υπάγονται οι δύο αντίστοιχες παγκόσμιες Ομοσπονδίες.
Μετά την σχεδόν πλήρη εξαφάνιση του Σόφτμπολ στην Ελλάδα, λόγω της οικονομικής κρίσης, η Ε.Ο.Σ. έχει ξεκινήσει μια νέα προσπάθεια αναβίωσης του αθλήματος. Έτσι, το 2014 η Ε.Φ.Ο.Σ προέβη στη δημιουργία σχολής προπονητών και διαιτητών, προγραμματίζει νέες διοργανώσεις κάθε χρόνο, ενώ παράλληλα έχει ξεκινήσει ένα αναπτυξιακό πρόγραμμα του Σόφτμπολ με επιδείξεις σε δημόσια και ιδιωτικά σχολεία της Αθήνας.
Σήμερα, πρόεδρος της Ελληνικής Ομοσπονδίας Σόφτμπολ είναι ο Κωστής Λιαρομμάτης  ο οποίος ανήκει στο Διοικητικό Συμβούλιο της Ομοσπονδίας από τον Ιούνιο του 2013.Τον Φεβρουάριο του 2019 η Ε.Ο.Σ. διοργάνωσε το Πανευρωπαικό Συνέδριο Μπέιζμπολ Σόφτμπολ στην Αθήνα.
Ολυμπιακοί Αγώνες
Η Ομοσπονδία είναι μέλος της Ευρωπαϊκής και Παγκόσμιας Ομοσπονδίας Σόφτμπολ και υπήρξε Ολυμπιακό Άθλημα στους αγώνες του 1996-2008.
Μετά από απόφαση της Διεθνούς Ολυμπιακής Επιτροπής στις 03 Αυγούστου 2016, το Σόφτμπολ θα συμμετέχει και πάλι στους Ολυμπιακούς Αγώνες το 2020 που θα διεξαχθούν στο Τόκιο.
Κρίστοφ Βάλιζερ
Ο Κρίστοφ Τόμας Βάλιζερ (Christoph Thomas Walliser, Στρασβούργο 17 Απριλίου 1568 – Στρασβούργο 26 Απριλίου 1648) ήταν Αλσατός συνθέτης, παιδαγωγός και διευθυντής ορχήστρας της ύστερης Αναγέννησης (16ος – 17ος αιώνας). Υπήρξε η σημαντικότερη μουσική προσωπικότητα της εποχής του (Τριακονταετής Πόλεμος), στην ευρύτερη περιοχή του Στρασβούργου.
Ελληνική Φίλαθλη Ομοσπονδία Σόφτμπολ
Συμμετοχές
Το Ελληνικό Σόφτμπολ συμμετέχει σε διεθνείς αγώνες με αξιοθαύμαστες διακρίσεις σε Εθνικό και Συλλογικό επίπεδο.
Κρίστοφ Βάλιζερ
Βιογραφικά στοιχεία
Ο Βάλιζερ γεννήθηκε στο Στρασβούργο που, εκείνη την εποχή, ανήκε στην Αγία Ρωμαϊκή Αυτοκρατορία. Μετά από εγκύκλιες σπουδές, άφησε την πατρίδα του σε ηλικία 16 ετών, για να σπουδάσει επιστήμες και ελευθέριες τέχνες σε διάφορα μέρη της Γερμανίας, στη Βοημία, την Ουγγαρία, την Ιταλία και την Ελβετία. Ο Λόμπσταϊν ( Lobstein) στο ιστορικό του έργο για την πόλη του Στρασβούργου, αναφέρει ότι ήταν μαθητής του Τ. Κίντλερ (Tobias Kindler) στο Ζίταου και είχε, προηγουμένως, επισκεφθεί το Wilhelmitanerstift, στο Στρασβούργο. Το 1599, επέστρεψε στην πατρίδα του και διορίστηκε στην όγδοη τάξη του Γυμνασίου Ευαγγελιστών και την Ακαδημία (που, από το 1621 αναβαθμίστηκε σε Πανεπιστήμιο), ως Praeceptor classicus «κλασικός παιδαγωγός» και Musicus ordinarius «αρχιμουσικός» του καθεδρικού. Στην εκκλησία του Αγ. Θωμά και στο Μύνστερ διηύθυνε εκκλησιαστική μουσική. Το 1634 συνταξιοδοτήθηκε από τη θέση του Γυμνασίου, αλλά δεν είναι γνωστό ποιές θέσεις διατήρησε ακόμη, και για πόσο καιρό. Αποσύρθηκε μετά το 1638 και πέθανε στη γενέτειρά του, πάμπτωχος και πικραμένος.
Μουσικολογικά στοιχεία
Ο Βάλιζερ απολάμβανε στη γενέτειρα πόλη του, Στρασβούργο, μεγάλο σεβασμό και οι συνθέσεις του ήσαν ευρέως διαδεδομένες, τόσο σε έντυπη μορφή, όσο και σε πολλά χειρόγραφα αντίγραφα. Το μικρό θεωρητικό του έργο είχε μεγάλη πρακτική αξία, καθότι χρησιμοποιήθηκε ως μαθητικός οδηγός μουσικής. Επομένως, ο Βάλιζερ ανέπτυξε τόσο συνθετική, όσο και παιδαγωγική δραστηριότητα. Αναδιοργάνωσε τη μουσική παιδεία κατά τα ουμανιστικά πρότυπα, οπότε μπορεί να θεωρηθεί ως ο καλύτερος εκπρόσωπος της συγκεκριμένης πνευματικής κίνησης, στην Αλσατία της εποχής του.
Ελληνική Φίλαθλη Ομοσπονδία Σόφτμπολ
Συμμετοχές
Η Ομοσπονδία από την έναρξή της έως και σήμερα κάθε χρόνο  διεξάγει: Πανελλήνιο Πρωτάθλημα κατηγορίας Γυναικών και Νεανίδων, Κύπελλο Ελλάδος καθώς και φιλικά τουρνουά. Επίσης, ανά δεύτερο έτος διεξάγει Πανελλήνιο Πρωτάθλημα κατηγορίας Κορασίδων και δυο φορές διεξήγαγε Πανελλήνιο Πρωτάθλημα κατηγορίας Ανδρών.
Στα μητρώα της Ε.Φ.Ο.Σ. υπάρχουν περίπου 1000 εγγεγραμμένες αθλήτριες σε 20 ενεργά σωματεία σε όλη την Ελλάδα.
Κύπελλο Πρωταθλητριών και Κυπελλούχων Ευρώπης
Σε επίπεδο συλλόγων, ομάδες συμμετέχουν από το 2001 και μετά στις Διοργανώσεις του Κυπέλλου Πρωταθλητριών και Κυπέλλου Κυπελλούχων Ευρώπης με σημαντικές επιτυχίες όπως φαίνονται στο παρακάτω πίνακα:·
Στις ως άνω διοργανώσεις παρουσίες είχαν επίσης οι ομάδες: Σπάρτακος Γλυφάδας, Α.Σ. Λάδωνας, Φάρος Νέας Σμύρνης
Η Ελληνική Φίλαθλη Ομοσπονδία Σόφτμπολ έχει προγραμματίσει, για το 2016, τις παρακάτω διοργανώσεις:
Παγκόσμιες Διοργανώσεις
Η Εθνική Ομάδα Γυναικών έχει συμμετάσχει και έχει επιτύχει σημαντικές διακρίσεις Παγκοσμίως όπως φαίνονται στο παρακάτω πίνακα:
Παραπομπές
Σοφτμπολ Κατηγορία:Σόφτμπολ στην Ελλάδα
Κέντζι Μιζογκούτσι
Ο Κέντζι Μιζογκούτσι ήταν Ιάπωνας σκηνοθέτης και σεναριογράφος.
Το έργο του Μιζογκούτσι είναι γνωστό για τα μονοπλάνα και τη μιζανσέν του. Σύμφωνα με τον συγγραφέα Μαρκ Λε Φανού, «Οι ταινίες του έχουν μια εξαιρετική δύναμη και αγνότητα. Ταρακουνούν και μετατοπίζουν τον θεατή με τη δύναμη, τη φινέτσα και τη συμπόνια με την οποία αντιμετωπίζουν τον ανθρώπινο πόνο».
Τα πρώτα χρόνια
Ο Μιζογκούτσι γεννήθηκε στο Χόνγκο του Τόκιο, όντας ένα από τα τρία παιδιά της οικογένειας. Ο πατέρας του ήταν ξυλουργός στεγών. Η οικογένειά του ανήκε στη μεσαία τάξη, έως ότου ο πατέρας του στράφηκε στην πώληση αδιάβροχων στους στρατιώτες κατά τη διάρκεια του ρωσο-ιαπωνικού πολέμου, προκειμένου να βγάλει τα προς το ζην. Ο πόλεμος τέλειωσε πολύ γρήγορα, προτού προλάβει να κάνει απόσβεση της επένδυσής του. Οι συνθήκες διαβίωσης της οικογένειας επιδεινώθηκαν δραματικά και έδωσαν τη μεγαλύτερη αδελφή του Κέντζι "για υιοθεσία", στη συνέχεια μετακομίζοντας από το Χόνγκο στην Ασακούσα, κοντά στο θέατρο και τη γειτονιά των οίκων ανοχής. Στην πραγματικότητα, η αδελφή του Σούζουκο, ή Σούζου, πωλήθηκε ως γκέισα - γεγονός που επηρέασε βαθιά την αντίληψη του Μιζογκούτσι για τη ζωή. Μεταξύ αυτού του γεγονότος και της βάναυσης μεταχείρισης του πατέρα του προς τη μητέρα και την αδελφή του, επιδόθηκε σε μια σθεναρή αντίσταση εναντίον του πατέρα του, καθ 'όλη τη διάρκεια της ζωής του.
Καριέρα στον κινηματογράφο
Τα πρώτα έργα του Μιζογκούτσι ήταν κυρίως ταινίες που κατατάσσονταν σε κινηματογραφικές υποκατηγορίες, ριμέικ του γερμανικού εξπρεσιονισμού και κινηματογραφικές μεταφορές έργων του Ευγένιου Ο' Νηλ και του Λέοντα Τολστόι. Σε αυτά τα πρώιμα βήματα, ο Μιζογκούτσι εργαζόταν με καταιγιστικό ρυθμό, μερικές φορές τελειώνοντας μια ταινία μέσα σε λίγες μόνο εβδομάδες. Η πλειοψηφία των περίπου εβδομήντα ταινιών που σκηνοθέτησε από τη δεκαετία του 1920 και του 1930 έχουν πλέον χαθεί.
Εξωτερικοί Σύνδεσμοι
Κατηγορία:Λήμματα που περιέχουν κείμενο στα ιαπωνικά Κατηγορία:Ιάπωνες σκηνοθέτες κινηματογράφου
Ντοβέρα
Η Ντοβέρα (ιταλικά: Dovera) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Φιέσκο
Το Φιέσκο (ιταλικά: Fiesco) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Μητρόπολη (Εύβοια)
Η Μητρόπολη (Μητρόπολις) ήταν μια πόλη στην αρχαία Εύβοια της στερεάς Ελλάδας. Το όνομα και η ύπαρξη της πόλης τεκμηριώνεται σε γραπτό του Στέφανου του Βυζάντιου. Ωστόσο η θέση της πόλης είναι άγνωστη.
Παραπομπές
Κατηγορία:Πόλεις της αρχαίας Ευβοίας
Κωστής Χρήστου
Ο Κωστής Χρήστου είναι Έλληνας λαϊκός τραγουδιστής.
Ξεκίνησε την σταδιοδρομία του το 1971, ενώ το 1976 απέσπασε το Α΄ βραβείο στο Φεστιβάλ Ελλ. Τραγουδιού Θεσ/νίκης με το τραγούδι «Χίλιες φορές».
Δισκογραφία
Αλίμονο 1971
Κατηγορία:Έλληνες άνδρες τραγουδιστές
Μανασσής Β΄ του Ρετέλ
Ο Μανασσής Β΄, γαλλ. Manasses II (απεβ. 1032) από τον Οίκο του Ρετέλ ήταν κόμης του Ρετέλ (-1032).
Βιογραφία
Το 1032 απεβίωσε και τον διαδέχθηκε ο γιος του Μανασσής Γ΄.
Οικογένεια
Νυμφεύτηκε την Ντάντα και είχε τέκνο:
Πηγές
Κατηγορία:Οίκος του Ρετέλ
Πρωτάθλημα καλαθοσφαίρισης ανδρών Basket League 2018-2019
Το Πρωτάθλημα καλαθοσφαίρισης betshop.gr Basket League 2018-2019 αποτέλεσε την 79η διοργάνωση του ελληνικού πρωταθλήματος καλαθοσφαίρισης ανδρών και την 27η διοργάνωση σε επαγγελματικό επίπεδο υπό τον ΕΣΑΚΕ. Η έναρξη των αγώνων του πρωταθλήματος ορίστηκε στις 6 Οκτωβρίου 2018. Στα αξιοσημείωτα του πρωταθλήματος ήταν η αποχώρηση του Ολυμπιακού από το πρωτάθλημα ως ένδειξη διαμαρτυρίας απέναντι στην ΕΟΚ και των αδιαφανών διαδικασιών της, από τις οποίες προέκυπταν οι συνεχείς ορισμοί συγκεκριμένων διαιτητών στα παιχνίδια με τον αιώνιο αντίπαλο. . Η απόφαση αυτή της διοίκησης των ερυθρόλευκων βρήκε σύμφωνη την πλειοψηφία των φίλων της ομάδας του Πειραιά, οι οποίοι αποφάσισαν να σταθούν στο πλευρό της διοίκησης χρησιμοποιώντας το σύνθημα: Μέχρι τέλους. Αυτό είχε σαν αποτέλεσμα ο ΕΣΑΚΕ να υποβιβάσει τον Ολυμπιακό στην Α2 κατηγορία. Ο Ολυμπιακός κατέβασε εκεί την αναπτυξιακή του ομάδα για να μη χάσει τη θέση του στις επαγγελματικές κατηγορίες, ενώ η κανονική θα έπαιζε μόνο στην Ευρωλίγκα.
Πρωταθλητής αναδείχθηκε ο Παναθηναϊκός, για 37η φορά στην ιστορία του, επικρατώντας του Προμηθέα Πάτρας στους τελικούς του πρωταθλήματος με σκορ 3-0 νίκες. Με τον τρόπο αυτό ο Προμηθέας ολοκλήρωσε τη χρονιά ως δευτεραθλητής Ελλάδος, αλλά και ως η πρώτη ομάδα στην ιστορία της Α1 που έφτασε στους τελικούς χωρίς να προέρχεται από την Αθήνα ή τη Θεσσαλονίκη. Μάλιστα οι Πατρινοί είναι μόλις η έκτη διαφορετική ομάδα η οποία έπαιξε σε τελικό από καταβολής Ε.Σ.Α.Κ.Ε., αφού μέχρι τώρα είχαν αγωνιστεί μόνο οι Παναθηναϊκός, Ολυμπιακός, Α.Ε.Κ., Π.Α.Ο.Κ. και Μαρούσι.
Άνοδος και Υποβιβασμός
Τα Τρίκαλα και ο Κόροιβος Αμαλιάδας υποβιβάστηκαν μετά το πρωτάθλημα 2017-18 στην Α2. Ο Χολαργός B.C. και το Περιστέρι προβιβάστηκαν από το πρωτάθλημα 2017-18 της Α2.
Βαθμολογία
* Από τον Παναθηναϊκό αφαιρέθηκαν 6 βαθμοί, καθώς δεν συμμετείχε και μηδενίστηκε, στον αγώνα της 26ης αγωνιστικής του πρωταθλήματος, απέναντι στην Κύμη.
** Από τον Ολυμπιακό αφαιρέθηκαν 8 βαθμοί(2 βαθμοί, για την αποχώρηση του στο ημίχρονο του αγώνα της ημιτελικής φάσης του κυπέλλου Ελλάδας μπάσκετ 2019, απέναντι στον Παναθηναϊκό και 6 βαθμοί, καθώς δεν συμμετείχε και μηδενίστηκε, στον αγώνα της 19ης αγωνιστικής του πρωταθλήματος, απέναντι στον Παναθηναϊκό).
*** Ο Ολυμπιακός υποβιβάστηκε στην Α2, καθώς δε συμμετείχε στους αγώνες με τον Παναθηναϊκό για την προημιτελική φάση των play-off του πρωταθλήματος.
Αποτελέσματα
* άνευ αγώνα
Προημιτελικοί (στις 2 νίκες)
Συμμετέχουν οι ομάδες που θα κατακτήσουν τις θέσεις 1 έως 8.
Παραπομπές
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 2017 2018 Πρωταθλημα Ελλαδος Α1 Ανδρων 2018 2019
Ροβιές Εύβοιας
Οι Ροβιές είναι παραθαλάσσιο χωριό του Δήμου Μαντουδίου-Λίμνης-Αγίας Άννας. Είναι ο τρίτος μεγαλύτερος οικισμός στον Δήμο, μετά το Μαντούδι και τη Λίμνη. Βρίσκεται στην περιφερειακή οδό Λουτρών Αιδηψού-Λίμνης και στον επαρχιακό δρόμο Ιστιαίας-Λίμνης. Ακόμα, το χωριό είναι κατάλληλο για κατασκήνωση. Σύμφωνα με την απογραφή του 2011, έχει πληθυσμό 1.035 κατοίκων.
Παραπομπές
Κατηγορία:Χωριά του νομού Εύβοιας Κατηγορία:Δήμος Μαντουδίου - Λίμνης - Αγίας Άννας
Φορμιγκάρα
Η Φορμιγκάρα (ιταλικά: Formigara) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Κόρτνεϊ Καρντάσιαν
H Κόρτνεϊ Μέρι Γκαϊανέ Καρντάσιαν (Kourtney Mary Gayane Kardashian, 18 Απριλίου 1979) είναι Αμερικανίδα (αρμενικής καταγωγής), τηλεοπτική προσωπικότητα, πιο γνωστή για τη συμμετοχή της στο οικογενειακό reality "Keeping Up with the Kardashians".
Μαζί με τις αδελφές Κιμ και Κλοέ, ασχολείται επίσης με τη βιομηχανία λιανικής και μόδας. Έχουν ξεκινήσει διάφορες συλλογές ενδυμάτων και αρωμάτων. Επιπλέον, κυκλοφόρησαν το βιβλίο Kardashian Konfidential το 2010.
Η Κόρτνεϊ και οι αδελφές της είναι δημοφιλείς στα μέσα κοινωνικής δικτύωσης από τα οποία αποκομίζουν το μεγαλύτερο μέρος των εσόδων τους διαφημίζοντας προϊόντα όπως αθλητικά παπούτσια, προϊόντα ομορφιάς, Coca-Cola και συνταγογραφούμενα φάρμακα για τα οποία πληρώνονται (το 2016) με 75.000-300.000 δολάρια ανά ανάρτηση στο Instagram, το Facebook και το Twitter, σύμφωνα με το CBC Marketplace.
Παραπομπές
Κατηγορία:Αμερικανίδες ηθοποιοί τηλεόρασης Κατηγορία:Αμερικανοί αρμενικής καταγωγής
Γιώργος Μπουτσίνης
Ο Γιώργος Μπουτσίνης (Ερυθρές 1914 - Αθήνα 1981) υπήρξε αγωνιστής της Εθνικής Αντίστασης με το ψευδώνυμο Νικήτας. Μαζί με τον Θεοχάρη Πολύχρονο υπήρξαν οι φυσικοί ηγέτες του Τάγματος Αττικής (1/34) του ΕΛΑΣ, με δράση κυρίως στα όρη Πάρνηθα, Πατέρα και Γεράνεια. Το βιβλίο του Το Αντάρτικο στην Αττική 1941-1945 θεωρείται η πληρέστερη πρωτογενής πηγή για την παρουσία του ΕΛΑΣ στην -εκτός λεκανοπεδίου Αθηνών- Αττική.
Βιογραφία
Ο Γιώργος Μπουτσίνης γεννήθηκε στο Κριεκούκι (Ερυθρές Αττικής) το 1914. Η γερμανική εισβολή τον βρήκε να υπηρετεί ως μόνιμος υπαξιωματικός Πεζικού στο οχυρό Περσέκ της Γραμμής Μεταξά. Μετά την εντολή παράδοσης κρατήθηκε αιχμάλωτος για λίγες μέρες στις Σέρρες, απ' όπου απέδρασε για τη Θεσσαλονίκη.
Επιστρέφοντας στο χωριό του, συνδέθηκε μέσω αριστερών φίλων του με τον Ανδρέα Μούντριχα, στέλεχος της «Παλιάς» Κεντρικής Επιτροπής του ΚΚΕ που διερευνούσε τις δυνατότητες αντίστασης στην Αττικοβοιωτία. Λίγο αργότερα αποσπάστηκε ως παλαιός στρατιωτικός στη Χωροφυλακή, και από τη θέση του παρείχε πληροφορίες και κάλυψη στον Μούντριχα για το στήσιμο των πρώτων εαμικών οργανώσεων στα χωριά της Θήβας και της Δυτικής Αττικής. Όταν δε ο Μούντριχας με το ψευδώνυμο «Ορέστης» έβγαλε την πρώτη αντάρτικη ομάδα στην Αττικοβοιωτία, το φθινόπωρο του 1942, ο Μπουτσίνης του παρέσχε οπλισμό που είχε κρύψει στο Κριεκούκι.
Τον Φεβρουάριο του 1943 ειδοποιήθηκε ότι θα έπαιρνε μετάθεση, χωρίς όμως να του ανακοινωθεί ο προορισμός. Φοβούμενος ότι επρόκειτο να σταλεί για υπηρεσία σε δωσιλογικό σώμα, εγκατέλειψε το πόστο του και ανέβηκε στα Δερβενοχώρια της Πάρνηθας, όπου βρισκόταν εκείνη τη στιγμή η ανταρτομάδα του Ορέστη μαζί με τη φρουρά του Άρη Βελουχιώτη. Από εκείνη τη στιγμή και μέχρι την παράδοση των όπλων υπηρέτησε σε ηγητορικές θέσεις του ΕΛΑΣ Αττικής (αρχικά Υπαρχηγείο Αττικής, κατόπιν 1/34 Τάγμα), με εξαίρεση την περίοδο καλοκαιριού-φθινοπώρου 1944 που είχε μεταταχτεί στην Εθνική Πολιτοφυλακή της ΠΕΕΑ. Σημαντικές επιχειρήσεις, στις οποίες έλαβε μέρος, ήταν οι εξής: έξοδος των Άρη - Σαμαρινιώτη από την Αττική (Μάρτιος 1943), είσοδος και έξοδος του Σαράφη από την Αθήνα (Απρίλιος-Μάιος 1943), Μάχη του Καπαρελλίου (Ιούλιος 1943), Ενέδρα της Κάζας (Αύγουστος 1943), Μάχη των Δερβενοχωρίων (Οκτώβριος 1943), δύο μεγάλες εκκενώσεις της Πάρνηθας (Πρωτοχρονιά και Απρίλιος 1944), Μάχη της Αθήνας (Δεκέμβριος 1944). Στην τελευταία συμμετείχε από τις 9 Δεκέμβρη, όταν ανακλήθηκε από την Πολιτοφυλακή στο 1/34 μετά τον θάνατο του Θεοχάρη στη μάχη του νοσοκομείου Σωτηρία.
Μετά τα Δεκεμβριανά
Η Συμφωνία της Βάρκιζας τον βρήκε καπετάνιο του 1/34 Τάγματος, το οποίο μετά τα Δεκεμβριανά είχε υποχωρήσει στη Φωκίδα. Παρέδωσε τα όπλα του τάγματός του με τον Αποστόλη Κοκμάδη στο Μαλανδρίνο και υπό τον φόβο των παρακρατικών συμμοριών επέστρεψε κρυφά στην Αθήνα, όπου έζησε για λίγο ελεύθερος. Με την κορύφωση όμως της Λευκής Τρομοκρατίας εξορίστηκε πρώτα στην Πάρο κι έπειτα σε Γιούρα - Μακρόνησο, ενώ το 1947 καταδικάστηκε ερήμην (αν και κρατούμενος) σε θάνατο από έκτακτο στρατοδικείο του Εμφυλίου. Απέδρασε και εντάχθηκε στον Δημοκρατικό Στρατό.
Ύστερα χρόνια
Με την ήττα του ΔΣΕ διέφυγε στη Σοβιετική Ένωση μέσω Αλβανίας και εγκαταστάθηκε στην Τασκένδη, όπου έκανε οικογένεια με συναγωνίστριά του και παράλληλα σπούδασε νομικά και μηχανολογία δομικών έργων. Το 1968, έχοντας αποστασιοποιηθεί πολιτικά από το ΚΚΕ, μετοίκησε κατόπιν αίτησής του στα Σκόπια της Γιουγκοσλαβίας.
Επαναπατρίστηκε το 1975, μαζί με ένα μεγάλο κύμα πολιτικών προσφύγων που επέστρεψε στην Ελλάδα μετά την πτώση της Χούντας των Συνταγματαρχών, και τέσσερα χρόνια αργότερα κυκλοφόρησε την α΄έκδοση του Αντάρτικου στην Αττική. Στις εκλογές του 1981 υποστήριξε μαζί με άλλους παλαιούς αντιστασιακούς το ΠΑΣΟΚ. Τον Δεκέμβριο του ίδιου χρόνου τραυματίστηκε θανάσιμα από διερχόμενο αυτοκίνητο στο κέντρο της Αθήνας, σε ηλικία εξήντα επτά ετών.
Πηγές
Κατηγορία:Έλληνες υπαξιωματικοί του στρατού ξηράς Κατηγορία:Έλληνες κομμουνιστές Κατηγορία:Μέλη του ΕΛΑΣ Κατηγορία:Μαχητές του Δ.Σ.Ε
Μοναρχία της Αντίγκουα και Μπαρμπούντα
Η μοναρχία της Αντίγκουα και Μπαρμπούντα αποτελεί το σύστημα διακυβέρνησης με το οποίο ένας κληρονομικός μονάρχης είναι ο κυρίαρχος και αρχηγός του κράτους της Αντίγκουα και Μπαρμπούντα. Ο σημερινός μονάρχης της Αντίγκουα και Μπαρμπούντα και αρχηγός του κράτους από τις 8 Σεπτεμβρίου 2022 είναι ο Βασιλιάς Κάρολος Γ΄. Αν και το πρόσωπο του μονάρχη είναι κοινό για τα 15 Βασίλεια της Κοινοπολιτείας των Εθνών, η μοναρχία κάθε χώρας είναι ανεξάρτητη και νομικά διακριτή. Για αυτόν τον λόγο, ο σημερινός μονάρχης ονομάζεται επίσημα «Βασιλιάς της Αντίγκουα και Μπαρμπούντα» και, υπό την ιδιότητά του αυτή, αυτός και τα άλλα μέλη της βασιλικής οικογένειας αναλαμβάνουν δημόσια και ιδιωτικά καθήκοντα στο εσωτερικό και στο εξωτερικό ως εκπρόσωποι της Αντίγκουα και Μπαρμπούντα. Ωστόσο, ο Βασιλιάς είναι το μόνο μέλος της βασιλικής οικογένειας που διαθέτει συνταγματικό ρόλο.
Το σύνολο της εκτελεστικής εξουσίας ανήκει στον μονάρχη και απαιτείται βασιλική συναίνεση προκειμένου νόμοι του Κοινοβουλίου, διπλώματα ευρεσιτεχνίας και κυβερνητικά διατάγματα να έχουν νομική ισχύ. Στην πράξη, όμως, οι περισσότερες από τις εξουσίες ασκούνται από τα εκλεγμένα μέλη του Κοινοβουλίου, την κυβέρνηση του Στέμματος και τους δικαστές και τους ειρηνοδίκες. Άλλες εξουσίες που ανατίθενται στον μονάρχη, όπως ο διορισμός του πρωθυπουργού, είναι σημαντικές, αλλά αντιμετωπίζονται μόνο ως εθιμοτυπικές και ως τρόπος ασφάλειας του ρόλου της μοναρχίας.
Το Στέμμα σήμερα λειτουργεί πρωτίστως ως εγγυητής της συνέχειας και της σταθερής διακυβέρνησης και ως ακομμάτιστη εγγύηση ενάντια στην κατάχρηση εξουσίας. Ενώ ορισμένες εξουσίες ασκούνται μόνο από τον κυρίαρχο, τα περισσότερα από τα επιχειρησιακά και τελετουργικά καθήκοντα του μονάρχη ασκούνται από τον αντιπρόσωπό του, τον Γενικό Κυβερνήτη της Αντίγκουα και Μπαρμπούντα.
Τον Σεπτέμβριο του 2022, μετά τον θάνατο της Βασίλισσας Ελισάβετ Β΄, ο Πρωθυπουργός Γκαστόν Μπράουν ανακοίνωσε ότι σχεδιάζει να διεξάγει δημοψήφισμα, εντός των επόμενων τριών ετών, σχετικά με το αν θα καταργηθεί ή αν θα διατηρηθεί η μοναρχία.
Ιστορία
Το νησί της Αντίγκουα εξερευνήθηκε από τον Χριστόφορο Κολόμβο το 1493 και έγινε αποικία της Βρετανίας το 1632. Το νησί Μπαρμπούντα αποικίστηκε για πρώτη φορά το 1678. Έχοντας αποτελέσει μέρος της Ομοσπονδιακής Αποικία των Υπήνεμων Νήσων από το 1871, η Αντίγκουα και η Μπαρμπούντα εντάχθηκαν στην Ομοσπονδία των Δυτικών Ινδιών το 1958. Με τη διάλυση της Ομοσπονδίας, έγινε μία από τις Συνδεδεμένες Πολιτείες των Δυτικών Ινδιών το 1967. Έχοντας εξασφαλίσει αυτοδιοίκηση στις εσωτερικές της υποθέσεις, στις 1 Νοεμβρίου 1981 απέκτησε την ανεξαρτησία της από το Ηνωμένο Βασίλειο. Η Αντίγκουα και η Μπαρμπούντα έγινε κυρίαρχο κράτος και ανεξάρτητη συνταγματική μοναρχία εντός της Κοινοπολιτείας.
Η Πριγκίπισσα Μαργαρίτα εκπροσώπησε την αδερφή της, Βασίλισσα Ελισάβετ Β΄, στους εορτασμούς της ανεξαρτησίας που διεξήχθησαν στον Σεντ Τζονς. «Χαιρετισμούς από την Βασίλισσα, καλώς ήρθατε στην Κοινοπολιτεία», ανέφερε η Πριγκίπισσα Μαργαρίτα κατά την επίσημη τελετή των εορτασμών. Ένα πλήθος χιλιάδων ανθρώπων επευφημούσε φωνάζοντας «Hip, Hip, Hooray» για τη Βασίλισσα της Αντίγκουα και Μπαρμπούντα και τον Πρωθυπουργό. Ο Γουίλφρεντ Τζέικομπς ανέλαβε τα καθήκοντα του πρώτου Γενικού Κυβερνήτη, ως εκπρόσωπος της Βασίλισσας της Αντίγκουα και Μπαρμπούντα. Η Πριγκίπισσα παρουσίασε τα όργανα της ανεξαρτησίας της Αντίγκουα και Μπαρμπούντα στον Πρωθυπουργό Βερ Κόρνουολ Μπερντ, ανακηρύσσοντας επίσημα τη χώρα ανεξάρτητη. Η Πριγκίπισσα εγκαινίασε το νέο κτίριο του Κοινοβουλίου της Αντίγκουα και Μπαρμπούντα και εκφώνησε τον Ομιλία από τον Θρόνο, εκ μέρους της Βασίλισσας.
Το Στέμμα της Αντίγκουα και Μπαρμπούντα και οι πτυχές του
Η Αντίγκουα και Μπαρμπούντα είναι ένα από τα δεκαπέντε ανεξάρτητα έθνη, γνωστά ως Βασίλεια της Κοινοπολιτείας, και μοιράζεται τον αρχηγό της με τις άλλες μοναρχίες της Κοινοπολιτείας των Εθνών. Ωστόσο, ως μονάρχης της Αντίγκουα και Μπαρμπούντα ασκεί ανεξάρτητη πολιτική και το κράτος είναι κυρίαρχο και ανεξάρτητο από τα άλλα βασίλεια. Ο μονάρχης της Αντίγκουα και Μπαρμπούντα αντιπροσωπεύεται από τον Γενικό Κυβερνήτη της Αντίγκουα και Μπαρμπούντα για την άσκηση των καθηκόντων του στη χώρα. Ο κυρίαρχος όταν ασκεί δημόσια καθήκοντα ως εκπρόσωπος της Αντίγκουα και Μπαρμπούντα χρησιμοποιεί, όπου είναι δυνατόν, τα εθνικά σύμβολα της Αντίγκουα και Μπαρμπούντα, συμπεριλαμβανομένων της σημαίας και των συμβόλων της χώρας. Επίσης, μόνο οι υπουργοί της κυβέρνησης της Αντίγκουα και Μπαρμπούντα μπορούν να συμβουλεύουν τον κυρίαρχο για θέματα της χώρας τους.
Συνταγματικός ρόλος και βασιλικό προνόμιο
Το σύνταγμα της Αντίγκουα και Μπαρμπούντα αποτελείται από μια σειρά νόμων και συμβάσεων, που δίνουν στην Αντίγκουα και Μπαρμπούντα ένα κοινοβουλευτικό σύστημα διακυβέρνησης. Όλες οι εξουσίες του κράτους ανατίθενται συνταγματικά στον μονάρχη, ο οποίος εκπροσωπείται στη χώρα από έναν Γενικό Κυβερνήτη — διορισμένο από τον μονάρχη κατόπιν συμβουλής του Πρωθυπουργού της Αντίγκουα και Μπαρμπούντα. Ως αρχηγός του κράτους, ο κυρίαρχος βρίσκεται στην κορυφή του Σειράς Προτεραιότητας της Αντίγκουα και Μπαρμπούντα.
Ο ρόλος του μονάρχη και του Γενικού Κυβερνήτη είναι τόσο νομικός όσο και πρακτικός. Το Στέμμα θεωρείται ως ένας σχηματισμός, στον οποία πολλά μέρη μοιράζονται την εξουσία, με τον μονάρχη να βρίσκεται στο κέντρο της κατασκευής αυτής. Η κυβέρνηση της Αντίγκουα και Μπαρμπούντα αναφέρεται επισήμως ως η Κυβέρνηση της Αυτού Μεγαλειότητας.
Οι ευρείες εξουσίες που ανήκουν στο Στέμμα είναι συλλογικά γνωστές ως Βασιλικό Προνόμιο, στο οποίο εντάσσονται η ικανότητα σύναψης συνθηκών ή αποστολής πρεσβευτών, η υπεράσπιση του Βασιλείου και η διατήρηση της δημόσιας τάξης. Δεν απαιτείται κοινοβουλευτική έγκριση για την άσκηση του βασιλικού προνομίου. Επιπλέον, η Συναίνεση του Στέμματος πρέπει να εξασφαλίζεται όταν ένα νομοσχέδιο της Βουλής επηρεάζει τα προνόμια ή τα συμφέροντα του Κυριάρχου.
Εκτελεστική εξουσία
Ένα από τα κύρια καθήκοντα του Στέμματος είναι ο διορισμός του Πρωθυπουργού, ο οποίος στη συνέχεια ηγείται του Υπουργικού Συμβουλίου και συμβουλεύει τον μονάρχη ή τον Γενικό Κυβερνήτη σχετικά με τον τρόπο εκτέλεσης των εκτελεστικών εξουσιών τους σε όλες τις πτυχές των κυβερνητικών επιχειρήσεων και των εξωτερικών υποθέσεων. Ο ρόλος του μονάρχη και συνεπώς του Γενικού Κυβερνήτη είναι σχεδόν εξ ολοκλήρου συμβολικός και πολιτιστικός, ενεργώντας ως σύμβολο της νομικής εξουσίας, ενώ το Υπουργικό Συμβούλιο κατευθύνει τη χρήση του Βασιλικού Προνομίου. Ωστόσο, είναι σημαντικό να σημειωθεί ότι το βασιλικό προνόμιο ανήκει στο Στέμμα και όχι σε κανέναν από τους υπουργούς και το Σύνταγμα επιτρέπει στον Γενικό Κυβερνήτη να χρησιμοποιεί μονομερώς την εξουσία της απόλυσης του Πρωθυπουργού, της διάλυσης του Κοινοβουλίου και της απομάκρυνσης δικαστών σε έκτακτες καταστάσεις.
Υπάρχουν, επίσης, μερικά καθήκοντα που εκτελούνται αποκλειστικά από τον μονάρχη, όπως ο διορισμός του Γενικού Κυβερνήτη. Ο Γενικός Κυβερνήτης συνήθως διορίζει στο αξίωμα του Πρωθυπουργό ένα άτομο το οποίο έχει την υποστήριξη της Βουλής. Διορίζει ακόμη το Υπουργικό Συμβούλιο, κατόπιν υπόδειξης του Πρωθυπουργού. Ο μονάρχης ενημερώνεται από τον Γενικό Κυβερνήτη για την αποδοχή της παραίτησης ενός Πρωθυπουργού και την ορκωμοσία νέου Πρωθυπουργού και των μελών της κυβέρνησης και παραμένει πλήρως ενημερωμένος μέσω τακτικών επικοινωνιών από τους Υπουργούς της Αντίγκουα και Μπαρμπούντα.
Μέλη διαφόρων εκτελεστικών οργανισμών και άλλοι αξιωματούχοι διορίζονται από το Στέμμα.
Εξωτερικές υποθέσεις
Το Βασιλικό Προνόμιο εκτείνεται και στις εξωτερικές υποθέσεις. Ο μονάρχης ή ο Γενικός Κυβερνήτης μπορεί να διαπραγματεύεται και να επικυρώνει συνθήκες, συμμαχίες και διεθνείς συμφωνίες. Για τις πράξεις αυτές δεν απαιτείται κοινοβουλευτική έγκριση. Ωστόσο, μια συνθήκη δεν μπορεί να αλλάξει τους εσωτερικούς νόμους της Αντίγκουα και Μπαρμπούντα, καθώς σε τέτοιες περιπτώσεις απαιτείται έγκριση του Κοινοβουλίου. Ο Γενικός Κυβερνήτης, εκ μέρους του μονάρχη, διαπιστεύει τους ύπατους αρμοστές και πρέσβεις της Αντίγκουα και Μπαρμπούντα και δέχεται διπλωμάτες από ξένα κράτη.
Κοινοβούλιο
Ο Κυρίαρχος είναι ένα από τα τρία συστατικά στοιχεία του Κοινοβουλίου της Αντίγκουα και Μπαρμπούντα. Τα άλλα δύο είναι η Γερουσία και η Βουλή των Αντιπροσώπων.
Ωστόσο, ο μονάρχης δεν συμμετέχει στη νομοθετική διαδικασία. ο αντιβασιλέας το κάνει, αν και μόνο για τη χορήγηση της Βασιλικής συγκατάθεσης, παρά μόνο επικυρώνει τους νόμους που ψηφίζονται στο Κοινοβούλιο. Επιπλέον, το Σύνταγμα αναφέρει ότι ο Γενικός Κυβερνήτης είναι υπεύθυνος για το διορισμό των γερουσιαστών. Έντεκα διορισμοί γίνονται κατόπιν πρότασης του Πρωθυπουργού, τέσσερις με πρόταση του αρχηγού της αξιωματικής αντιπολίτευσης και ένας κατά την κρίση του Γενικού Κυβερνήτη. Ο Γενικός Κυβερνήτης επιπλέον συγκαλεί, αναστέλλει τη λειτουργία και διαλύει το Κοινοβούλιο. Μετά τη διάλυση του Κοινοβουλίου προκηρύσσονται από τον Γενικό Κυβερνήτη εκλογές.
Όλοι οι νόμοι στην Αντίγκουα και Μπαρμπούντα θεσπίζονται μόνο με την παραχώρηση της Βασιλικής Συναίνεσης από τον Γενικό Κυβερνήτη στο όνομα του μονάρχη. Η Βασιλική Συναίνεση απαιτείται για όλες τις πράξεις του Κοινοβουλίου και χορηγείται με τη δημόσια σφραγίδα της Αντίγκουα και Μπαρμπούντα.
Δικαστήρια
Ο κυρίαρχος είναι υπεύθυνος για την απόδοση δικαιοσύνης σε όλους τους υπηκόους του και έτσι παραδοσιακά θεωρείται η «πηγή της δικαιοσύνης». Στην Αντίγκουα και Μπαρμπούντα τα ποινικά αδικήματα νομικά θεωρούνται αδικήματα κατά του κυρίαρχου και οι διαδικασίες για μηνύσιμα αδικήματα ξεκινούν με τη μορφή «Ο Βασιλιάς εναντίον (όνομα)». Ως εκ τούτου,ο μονάρχης δεν μπορεί να διωχθεί στα δικά του δικαστήρια για ποινικά αδικήματα.
Ο Γενικός Κυβερνήτης, εξ ονόματος του μονάρχη της Αντίγκουα και Μπαρμπούντα, μπορεί να χορηγεί ασυλία από δίωξη και να συγχωρέσει αδικήματα κατά του Στέμματος. Η απονομή χάριτος και η αλλαγή των ποινών φυλάκισης περιγράφονται στο άρθρο 84 του Συντάγματος.
Όλοι οι δικαστές του Ανωτάτου Δικαστηρίου οφείλουν να ορκιστούν ότι θα υπηρετούν καλά και αληθινά τον μονάρχη της Αντίγκουα και Μπαρμπούντα κατά την ανάληψη των καθηκόντων τους.
Οποιαδήποτε απόπειρα δολοφονίας του μονάρχη ή του Γενικού Κυβερνήτη θεωρείται «εσχάτη προδοσία» και ο ένοχος του αδικήματος καταδικάζεται σε θάνατο.
Τίτλος
Ο νόμος «περί βασιλικών τίτλων», που ψηφίστηκε το 1981 από το Κοινοβούλιο της Αντίγκουα και Μπαρμπούντα, έδωσε τη σύμφωνη γνώμη του Κοινοβουλίου για την υιοθέτηση ενός ξεχωριστού τίτλου από τον μονάρχη σε σχέση με την Αντίγκουα και Μπαρμπούντα. Σύμφωνα με τη Διακήρυξη του Γενικού Κυβερνήτη της 11ης Φεβρουαρίου του 1982, ο επίσημος τίτλος του μονάρχη είναι επί του παρόντος: «Βασιλιάς Κάρολος ο Τρίτος, με τη Χάρη του Θεού, Βασιλιάς της Αντίγκουα και Μπαρμπούντα και των άλλων Βασιλείων και Εδαφών Του, Επικεφαλής της Κοινοπολιτείας''.
Διαδοχή
Όπως και τα υπόλοιπα Βασίλεια της Κοινοπολιτείας, η Αντίγκουα και Μπαρμπούντα τηρεί τη νομοθεσία του Ηνωμένου Βασιλείου σχετικά με τη διαδοχή του θρόνου.
Ρεπουμπλικανισμός
Το πολιτειακό ζήτημα δεν είναι ένα κύριο θέμα συζήτησης στην Αντίγκουα και Μπαρμπούντα. Το 2020, ο υπουργός Πληροφοριών, Μέλφορντ Νίκολας, δήλωσε ότι η χώρα μπορεί να εξετάσει τη δυνατότητα μετάβασης σε μια αβασίλευτη δημοκρατία κάποια στιγμή στο μέλλον.
Στις 10 Σεπτεμβρίου 2022, μετά την διακήρυξη της ανόδου του Καρόλου Γ΄ στο θρόνο, ο Γκαστόν Μπράουν δήλωσε ότι σχεδιάζει να προκηρύξει ένα δημοψήφισμα εντός τριών ετών για να γίνει η χώρα αβασίλευτη δημοκρατία.
Μάχη της Κρμπάβα
Η μάχη της Κρμπάβα (κροατικά: Bitka na Krbavskom polju, ουγγρικά: Korbávmezei csata, τουρκικά: Krbava Muharebesi) δόθηκε ανάμεσα στην Οθωμανική Αυτοκρατορία του Βαγιαζίτ Β΄ και τον στρατό του βασιλείου της Κροατίας, το οποίο εκείνη την εποχή ήταν σε προσωπική ένωση με το βασίλειο της Ουγγαρίας, στις 9 Σεπτεμβρίου 1493, στην Κρμπάβα, τμήμα της περιοχής Λίκα στην Κροατία. Έληξε με αποφασιστική νίκη των Οθωμανών.
Οι Οθωμανικές δυνάμεις βρίσκονταν υπό τη ηγεσία του Χαντίμ Γιακούπ Πασά, μπέη στο Σαντζάκι της Βοσνίας, και οι Κροατικές υπό την ηγεσία του Έμερικ Ντερέντιν, Μπάνου της Κροατίας, ο οποίος υπηρετούσε υπό του βασιλιά Λαδισλάου Β΄. Νωρίτερα στο καλοκαίρι του 1493, οι Οθωμανοί πραγματοποίησαν επιδρομή στην Κροατία, μέχρι τη Καρνιόλα και τη Στυρία. Περίπου την ίδια περίοδο, οι συγκρούσεις ανάμεσα στον οίκο των Φραγκοπανάνων και τον Μπάνο της Κροατίας διακόπηκαν λόγω της οθωμανικής εισβολής. Οι Κροάτες ευγενείς συγκέντρωσαν μεγάλο στρατό και αναχαίτισαν τις οθωμανικές δυνάμεις οι οποίες επέστρεφαν στο σαντζάκι της Βοσνίας. Η κακή τακτική και η επιλογή ανοικτού πεδίου μάχης ενάντια στο πιο έμπειρο ιππικό των Οθωμανών οδήγησαν στην ολοκληρωτική ήττα του κροατικού στρατού.
Δεν υπήρχαν άμεσα εδαφικά για την Οθωμανική Αυτοκρατορία, αλλά τις επόμενες δεκαετίες, οι Οθωμανοί σταδιακά επεκτάθηκαν στη νότια Κροατία.
Προετοιμασία
Το καλοκαίρι το 1493, ο Χαντίμ Γιακούπ Πασάς συγκέντρωσε στρατό αποτελούμενο από 8.000 ακιντζί και επιτέθηκε στο Γιάιτσε, αλλά απέτυχε να καταλάβει το φρούριο. Στη συνέχεια στράφηκε βορειοδυτικά και εισήλθε στην Καρνιόλα και τη Στυρία, καταστρέφοντας την εξοχή. Τον ίδιο χρόνο, ξέσπασε πόλεμος ανάμεσα στον νέο Μπάνο της Κροατίας, Έμερικ Ντερέντσιν, και τους Φραγκοπάνους, οι οποίοι συμμάχησαν με τον Κάρλο Κουργιάκοβιτς, για τον έλεγχο του Σένι και πολλών άλλων πόλεων. Μέχρι τα μέσα Ιουνίου 1493, οι κόμητες Μπερναντίν και Ιβάν Η΄ Φραγκοπάνος είχαν το πάνω χέρι και πολιορκούσαν το Σένι. Η πολιορκήθηκε λύθηκε όταν ο Μπάνος Ντερέντιν έστειλε στρατό για να βοηθήσει στο Σένι και ο στρατός των Φραγκοπάνων αποσύρθηκε στο Σόκολατς. Εν τω μεταξύ, οι Φραγκοπάνοι κατηγορήθηκαν ότι συνεργάζονταν με τους Οθωμανούς, αν και οι ιδιοκτησίες είχαν και αυτές πληγεί. Η είδηση της άφιξης του Οθωμανικού στρατού τους ανάγκασε να δεχτούν την ειρήνη.
Στο δρόμο της επιστροφής, οι Οθωμανοί άλωσαν το Μόντρους στη βόρεια Λίκα, το οποίο ανήκε στην οικογένεια Φραγκοπάνων. Οι Φραγκοπάνοι και ο Μπάνος Ντερέντσιν θέλησαν να αναχαιτίσουν τους Οθωμανούς και συγκέντρωσαν στρατό αποτελούμενο από περίπου 3.000 στρατιώτες του ιππικό και 8.000 του πεζικού από όλα τα μέρη της Κροατίας και τμήμα του στρατού αποτελούταν από χωρικούς από την περιοχή της Κρμπάβα. Αποφάσισαν να αντιμετωπίσουν τους Οθωμανούς σε ανοικτή μάχη, στο πεδίο της Κρμπάβας (κοντά στη σημερινή Ούντμπινα), στην κεντρική Κροατία, αν και ο Ιβάν Φραγκοπάνος Τσετίνσκι θεωρούσε ότι μια ενέδρα στα φαράγγια και στα στενά θα ήταν καλύτερη επιλογή.
Μάχη
thumb|250px|Σχεδιάγραμμα της μάχης Οι Οθωμανοί εισήλθαν στη Κρμπάβα μέσω του χαμηλότερου και στενότερου ορεινού περάσματος στη Γκόριτσα, σε αντίθεση με το πέρασμα Βρπίλε δύο χρόνια νωρίτερα, όταν είχαν ηττηθεί συντριπτικά. Πριν την μάχη, ο Χαντίμ Γιακούπ Πασάς διέταξε την εκτέλεση των χριστιανών αιχμαλώτων κοντά στο Γιελσάνι (σημερινό Γιόσαν) ώστε να μην μπορούν να βοηθήσουν τους Κροάτες στη διάρκεια της μάχης. Μετά τη συνάντησή του με τους διοικητές, έστειλε ένα μέρος του στρατού, περίπου 3.000 ιππείς, να φτιάξουν ενέδρα στο δάσος κοντά στο πεδίο Κρμπάβα.
Αν και το σχέδιο ήταν να πολεμήσουν με τους Οθωμανούς στην πεδιάδα, ο κροατικός στρατός αρχικά αναπτύχθηκε στις πλαγιές του ανατολικού τμήματος της πεδιάδας, κοντά στο χωριό Βίσουτς. Ο στρατός στήθηκε με στόχο να επιτεθεί στον εχθρό μετωπικά και χωρίστηκε σε τρεις ομάδες. Η πρώτη αποτελούνταν από στρατιώτες από τη Σλαβονία, υπό τη διοίκηση του Φράνιο Μπερίσλαβιτς, το δεύτερο ήταν υπό την αρχηγείο του Ιβάν Φραγκοπάν Τσετίνσκι, ενώ το τρίτο βρισκόταν υπό τη διοίκηση του Νικόλα Στ' Φραγκοπάν και του Μπερναρντίν Φραγκοπάν. Το κροατικό πεζικό και ιππικό χωρίστηκε ισόποσα στα τρία τμήματα. Ο κύριος διοικητής του στρατού ήταν ο Μπάνος Έμερικ Ντερέντσιν. Ο Οθωμανικός στρατός οργανώθηκε επίσης σε τρεις ομάδες. Η πρώτη είχε διοικητή τον Ισμαήλ Μπέη του σαντζακίου του Κρούσεβατς, η δεύτερη τον Μεχμέτ Μπέη του σαντζακίου των Σκοπίων και η μεσαία ομάδα από τον Χαντίμ Γιακούμπ Πασά. Ο Ισάκ Μπέης Κράλογλου (Σιγισμούνδος της Βοσνίας), γιος του βασιλιά της Βοσνίας Στέφανο Θωμά της Βοσνίας (απεβίωσε το 1461), συμμετείχε στη μάχη στην οθωμανική πλευρά.
Το οθωμανικό σχέδιο ήταν να παρασύρουν τις κροατικές δυνάμεις πιο δυτικά, προς το δάσος, όπου είχαν στήσει ενέδρα. Η δεξιά πτέρυγα του Ισμαήλ πραγματοποίησε την πρώτη κίνηση, κινούμενη προς την αριστερή πτέρυγα της Κροατίας. Ο κροατικός στρατός έφυγε από την πλαγιά και κινήθηκε ενάντια στους Οθωμανούς, αρχίζοντας μάχη σε ανοικτό πεδίο. Η μάχη γινόταν σώμα με σώμα, με την χρήση σπαθιών και χωρίς τη χρήση τόξων. Οι Οθωμανικές δυνάμεις οπισθοχώρησαν και άρχισαν να υποχωρούν, αλλά ο κροατικός στρατός έπεσε στην ενέδρα των 3.000 Οθωμανών ιππέων κρυμμένων στο δάσος, οι οποίοι επιτέθηκαν στην πίσω πλευρά των Κροατών. Τότε, η κυρίως Οθωμανική δύναμη υπό τον Χαντίμ Γιακούμπ Πασά, ο οποίος περίμενε και αυτός κρυμμένος στο δάσος, άρχισε μετωπική επίθεση. Έτσι, ο κροατικός στρατός δέχθηκε επιθέσεις από μπροστά, δεξιά και πίσω. Η αριστερή πτέρυγα των Κροατών δεν μπόρεσε να αντέξει τις επιθέσεις του ιππικού και άρχισε να υποχωρεί. Όμως, το μεγαλύτερο τμήμα του κροατικού πεζικού ήταν περικυκλωμένο και δεν μπορούσε να υποχωρήσει. Ο κροατικός στρατός υπέστη ολοκληρωτική ήττα και μόνο μικρός αριθμός αντρών κατάφερε να φτάσει με ασφάλεια στην κοντινή οχυρωμένη πόλη της Ούντμπινα.
Η μάχη ξεκίνησε περίπου τις 9:00 και τελείωσε τις απογευματικές ώρες. Ο Μπάνος Ντέρεντσιν αιχμαλωτίστηκε στη μάχη και στη συνέχεια εκτελέστηκε, ενώ ο αδελφός και ο γιος του Παβάο, σκοτώθηκαν στη μάχη. Ο Νικόλα Στ΄ Φραγκοπάν Τρζάτσκι επίσης αιχμαλωτίστηκε, αλλά απελευθερώθηκε λόγω αποστολής λύτρων. Ανάμεσα στους νεκρούς Κροάτες ευγενείς ήταν οι Ιβάν Φραγκοπάν Κετίνσκι, Πέταρ Β΄ Ζρίνσκι, Γιουράι Βλάτκοβιτς και ο μπάνος του Γιάιτσε Μιχαήλο Πετκέι. Οι κόμητες Μπερναρντίν Φραγκοπάν και Φράνιο Μπερίσλαβιτς κατάφεραν να επιζήσουν από τη μάχη.